**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL PRITARIMO AKCINĖS BENDROVĖS „KLAIPĖDOS VANDUO“ METINEI veiklos ataskaiTAI“ PROJEKTO**

**1. Sprendimo projekto esmė, tikslai ir uždaviniai.**

Klaipėdos miesto savivaldybės (toliau Savivaldybė) tarybos sprendimo projektu siekiama įgyvendinti teisės aktuose nustatytą reikalavimą – Savivaldybės tarybai priimti sprendimus dėl savivaldybės valdomų įmonių metinių veiklos ataskaitų.

**2. Projekto rengimo priežastys ir kuo remiantis parengtas sprendimo projektas.**

*Teisinis reglamentavimas*

Lietuvos Respublikos vietos savivaldos įstatymo 16 straipsnio 2 dalies 19 punkte įtvirtina Savivaldybės tarybos išimtinę kompetenciją – „<...> ***savivaldybės valdomų įmonių*** <...> ***metinių veiklos ataskaitų*** ir atsakymų į savivaldybės tarybos narių paklausimus išklausymas reglamento nustatyta tvarka, ***sprendimų dėl šių ataskaitų*** ir atsakymų ***priėmimas*** šio įstatymo 13 straipsnio 5, 6, 8 ir 9 dalyse nustatyta tvarka rengiant, pateikiant sprendimų projektus ir dėl jų balsuojant;“

Klaipėdos miesto savivaldybės tarybos veiklos reglamento, patvirtinto Savivaldybės tarybos 2016 m. birželio 23 d. sprendimu Nr. T2-184 „Dėl Klaipėdos miesto savivaldybės tarybos veiklos reglamento patvirtinimo“ 15.5 papunktis nustato, kad „Savivaldybės biudžetinių ir viešųjų įstaigų (kurių savininkė yra Savivaldybė), ***Savivaldybės kontroliuojamų įmonių*** ir organizacijų ***vadovai*** ***kasmet iki balandžio 30 dienos*** ***Savivaldybės merui teikia metines veiklos ataskaitas už praėjusius metus***. Meras pateiktas ataskaitas kartu su Tarybos sprendimų projektais, kuriuos rengia Savivaldybės administracijos direktorius, teikia svarstyti komitetams pagal kompetenciją. Komitetai, susipažinę su pateiktomis ataskaitomis, joms gali pritarti arba motyvuotai nepritarti. Komitetui nepritarus pateiktai ataskaitai, ją teikęs įmonės, įstaigos ar organizacijos vadovas gali būti įpareigotas ataskaitą pakoreguoti. ***Taryba dėl ataskaitų priima sprendimus.***“

Aukščiau nurodytų teisės aktų reikalavimų įgyvendinimui teikiama Savivaldybės valdomos įmonės – AB „KLAIPĖDOS VANDUO“ 2020 m. metinė veiklos ataskaita, kurią sudaro metinis pranešimas, nepriklausomo auditoriaus išvada ir finansinės ataskaitos už metus, pasibaigusius 2020 m. gruodžio 31 d.

AB ,,Klaipėdos vanduo“ metinė ataskaita atliepia gerosios valdysenos rekomendacijas, joje pateiktas metinis pranešimas yra informatyvus, atskleidžiamai informacijai skirtas didelis dėmesys, dokumentas parengtas kokybiškai, yra tinkamos struktūros ir formos.

Nepriklausomas auditorius, atlikęs 2020 m. finansinės atskaitomybės auditą bei metinio pranešimo atitikimo metinėms finansinėms ataskaitoms įvertinimą, konstatavo, kad:

- metinis pranešimas parengtas laikantis LR įmonių finansinės atskaitomybės įstatymo reikalavimų ir metiniame pranešime pateikti finansiniai duomenys atitinka tų pačių finansinių metų finansinių ataskaitų duomenis;

- finansinės ataskaitos visais reikšmingais atžvilgiais teisingai pateikia bendrovės 2020 m. gruodžio 31 d. finansinę padėtį ir tą dieną pasibaigusių metų finansinius veiklos rezultatus ir pinigų srautus pagal verslo apskaitos standartus. Reikšmingų neatitikimų ar trūkumų nenustatyta.

**3. Kokių rezultatų laukiama.**

Bus įgyvendinti teisės aktų reikalavimai.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinti teisės aktų reikalavimai.

Teikiame svarstyti šį sprendimo projektą.

Turto valdymo skyriaus vedėjas Edvardas Simokaitis